 Qisooyinkii gaagaabnaa ee sida dadku qaarkiis u dugaagoobay, waxuush aan naxaynna u noqday oo halkaas ku eg, waxaan jeclaan lahaa in la helo dad cinwaanka qormadaan ee ah Sida Loo Dugaagoobay isticmaala, kuna aruuriya dhacdooyinka foosha xun ee mooryaantu ay ummadda Soomaaliyeed u geysatay, buug ay jiilka danbe ka akhristaanna laga soo saaro, si qaladkii hore aan mar labaad loogu dhicin, taxaddir badanna looga yeesho faafitaanka iimaan laaanta. 